২০০৪ সালে ভয়ঙ্কর ভাবে মুখ থুবড়ে পড়ে বিজেপির রমরমা। হিন্দুত্বের প্রচারে যতি চিহ্ন পরে। পরাজিত অটল বিহারি বাজপেয়ী। এরপর মনমোহন সিং প্রধানমন্ত্রী। নেপথ্যে সনিয়া গান্ধি। চকচকে ভারতীয়ত্বের থেকেও দেশে গুরুত্ব পেতে থাকে আর পাঁচটা অন্য বিষয়। এবার নিজের ব্র্যান্ডিংয়ের কথা ভাবতে থাকেন বাবা রামদেব। ২০০৬ সালে গড়ে তোলেন পতঞ্জলি যোগপীঠ। রাজনীতিতেও আগ্রহ দেখাতে থাকেন। স্বেচ্ছাসেবীর নেটওয়ার্ক তৈরি করার কথা ঘোষণা করেন। দিন যত এগোয় সেন্টার স্টেজে চলে আসেন রামদেব বাবা। ভারতীয় যোগের আইকন হয়ে ওঠেন তিনিই।